Mali Cezar

thumb|Trejler filma
***Mali Cezar*** američki je kriminalistički film snimljen 1931. tokom predkodovskog Hollywood-a u distribuciji Warner Brothersa, u režiji Mervyna LeRoya. Glavne uloge tumače Edward G. Robinson, Glenda Farrell i Douglas Fairbanks Jr. Film je priča o huliganu koji se upliće u redove organiziranog kriminala sve dok ne dostigne u gornje ešalone. Priča, zasnovana na stvarnom životu mafijaškog šefa Salvatorea Maranzana, adaptiran je prema istoimenom romanu Williama R. Burnetta. *Mali Cezar* je Robinsonova prva značajna uloga i odmah ga je učinila velikom filmskom zvijezdom. Film se često navodi kao jedan od prvih priznatih gangsterskih filmova koji je bio dobro prihvaćen od strane kritičara.

Godine 2000. "Mali Cezar" je uključen u godišnju selekciju 25 filmova dodanih u Nacionalni filmski registar Kongresne biblioteke koji se smatraju "kulturološki, historijski ili estetski značajnim" i preporučuje se za čuvanje. Kongresna biblioteka održava originalne filmske trake.

## Radnja 
Sitni kriminalci Cezar Enrico "Rico" Bandelo i njegov prijatelj Joe Massara sele se u Chicago da traže svoju sreću. Rico se pridružuje bandi čiji je šef Sam Vettori, dok Joe želi biti plesač. Olga postaje njegova plesna partnerica i djevojka.

Joe pokušava da se udalji od bande i njenih aktivnosti, ali Rico ga tjera da učestvuje u pljački noćnog kluba u kojem radi. Uprkos naredbama gospodara podzemlja "Big Boya" svim njegovim ljudima da izbjegnu krvoproliće, Rico ubija posvećenog komesara za kriminal Alvina McClurea tokom pljačke, a Joe je užasnut što je bio svjedokom.

Rico optužuje Sama da je postao mek i preuzima kontrolu nad njegovom organizacijom. Suparnički šef "Mali Arnie" Lorch pokušava da ubije Rica, ali Rico je samo okrznut. On i njegovi naoružani ljudi posjećuju Malog Arnija, nakon čega Arnie žurno odlazi za Detroit. Big Boy na kraju daje Ricu kontrolu nad svim sjevernim dijelovima Chicaga.

Rico postaje zabrinut da Joe zna previše o njemu. On upozorava Joea da mora zaboraviti na Olgu i pridružiti mu se u kriminalu. Rico prijeti da će ubiti i Joea i Olgu ako ne pristane, ali Joe odbija popustiti. Olga zove policijskog narednika Flahertyja i kaže mu da je Joe spreman za razgovor, neposredno prije nego što Rico i njegov pomoćnik Otero dođu. Rico, na svoje iznenađenje, otkriva da nije u stanju da oduzme život svom prijatelju. Kada Otero pokuša sam da obavi posao, Rico mu otme pištolj, ali ne prije nego što je Joe ranjen. Čuvši pucanj, Flaherty i još jedan policajac jure i pucaju i ubijaju Otera. Uz informacije koje je dala Olga, Flaherty nastavlja s razbijanjem Ricove organizacije.

Očajan i sam, Rico se "mišju rupu". Dok se krije on postaje bijesan kada saznaje da ga je Flaherty u novinama nazvao kukavicom. Rico pravi grešku i telefonira policiji da najavi da dolazi po njega. Poziv je upraćen, a Flaherty ga ubija iz vatrenog oružja iza bilborda - reklame na kojoj se vide plesači Joe i Olga - i, umirući on izgovara svoje posljednje riječi: "Majko milostiva, je li ovo kraj Rica?"

## Uloge 
thumb|Douglas Fairbanks Jr. i Glenda Farrell kao Joe i Olga
* Edward G. Robinson - Caesar Enrico "Rico" Bandello / "Mali Cezar"
* Douglas Fairbanks Jr. - Joe Massara
* Glenda Farrell - Olga Stassoff
* William Collier Jr. - Tony Passa
* Sidney Blackmer - Big Boy
* Ralph Ince - Pete Montana
* Thomas E. Jackson - policijski poručnik Thomas Flaherty 
* Stanley Fields - Sam Vettori
* Maurice Black - mali Arnie Lorch
* George E. Stone - Otero
* Landers Stevens - Alvin McClure - Komesar za kriminal

## Kritike 
thumb|Alternativni poster filma
Na agregatoru recenzija Rotten Tomatoes, *Mali Cezar* ima 92% odobrenja, na osnovu 25 recenzija, i prosječnu ocjenu od 7.4/10. Konsenzus kritičara na web stranici glasi: "Mali Cezar dostiže epski status zahvaljujući vulkanskoj karizmi Edwarda G. Robinsona, stvarajući šablon za arhetip mafijaša na velikom ekranu koji tek treba nadmašiti.“

## Reference 
## Vanjski linkovi 
* *Little Caesar 1931*
*  
* 
* 
* 
* 
**Little Caesar* essay by Daniel Eagan in America's Film Legacy: The Authoritative Guide to the Landmark Movies in the National Film Registry, Bloomsbury Academic, 2010 , pages 176-178 https://books.google.com/books?id=deq3xI8OmCkC

Kategorija:Filmovi iz 1931.
Kategorija:Američki filmovi
Kategorija:Američki kriminalistički dramski filmovi
Kategorija:Američki crno-bijeli filmovi
Kategorija:Filmovi zasnovani na romanu
Kategorija:Filmovi u režiji Mervyna LeRoya
Kategorija:Filmovi s radnjom u Chicagu
Kategorija:Filmovi u Nacionalnom filmskom registru Sjedinjenih Američkih Država
Kategorija:Filmovi Warner Brosa
Kategorija:Filmovi na engleskom jeziku